Jannie beplan ‘n toer Kaap toe met die liedjies van die legendariese Marie Tredoux van Jacobsbaai aan die Weskus. Die verhoogproduksie dra die naam van een van Marie se mooiste liedjies, waarvan die teks deur haar oorlede wederhelf, Nic Tredoux, geskryf is: Die Maan deur ’n gaatjie in die nag. Jannie word vergesel deur Chanie Jonker (klavier en akkordeon) en Annelie du Plessis-Hoberg (fluit en ‘n paar ander instrumente, soos die trompie). Die enigmatiese Dana Snyman dra tot die produksie by met stukkies prosa wat as bindteks gebruik word, en die logo is geteken deur die vermaarde illustrasiekunstenaar, Piet Grobler.
'n Program van geestelike musiek wat opgeneem word vir uitsending deur kykNet tydens die 2021 Kersseisoen.